
Škoda rozširuje portfólio elektromobilov: Nový Epiq Sportline sa predstavuje s dynamickým exteriérom
› Exteriér vozidla Škoda Epiq Sportline sa vyznačuje lesklými čiernymi prvkami, čiernou lakovanou strechou dostupnou na želanie a exkluzívnymi 19" čiernymi diskami z ľahkej zliatiny
› Najlepšie vybavený variant modelu Epiq ponúka elektricky ovládané športové sedadlá čalúnené materiálom Suedia, vyhrievaný športový volant, predné svetlomety Matrix-LED, zadné LED svetlá a presvetlenú prednú masku
› Dva výkonové varianty: Epiq 40 s výkonom 99 kW a dojazdom vyše 310 kilometrov alebo Epiq 55 s výkonom 155 kW a dojazdom až 440 kilometrov

Bratislava, 12. októbra 2026 – Škoda Auto rozširuje modelový rad Epiq o nový variant Sportline, ktorý najmenšiemu a cenovo najdostupnejšiemu plne elektrickému SUV značky dodáva výrazne športový charakter. Vďaka rozsiahlej štandardnej výbave je Sportline najlepšie vybaveným variantom modelu Epiq. Okrem predných svetlometov Matrix-LED a zadných LED svetiel ponúka napríklad aj presvetlenú prednú masku, elektricky ovládané športové sedadlá, vyhrievaný trojramenný športový volant s pádlami na rekuperáciu a čierne čalúnenie stropu. Typické prvky Sportline v lesklom čiernom vyhotovení ďalej umocňujú jeho športový vzhľad. Škoda Epiq Sportline je dostupná v dvoch výkonových verziách: Epiq 40 a Epiq 55.

Ostro rezaný exteriér s lesklými čiernymi doplnkami
Charakter modelu Epiq Sportline je zrejmý na prvý pohľad: predné a zadné nárazníky lakované vo farbe vozidla, lesklé čierne nápisy Škoda, výrazné lesklé čierne strešné nosiče a čierne kryty vonkajších spätných zrkadiel podčiarkujú jeho dynamický vzhľad.
Sportline je jediným vyhotovením modelu Epiq, ktoré môže byť vybavené čiernou lakovanou strechou. Športový vzhľad ďalej umocňujú kolesá. Štandardne dodávané 19" čierne disky z ľahkej zliatiny sú určené výhradne pre Sportline, zatiaľ čo na želanie sú exkluzívne k dispozícii aj 20" disky.

Špičkové osvetlenie v štandardnej výbave
Variant Sportline po prvýkrát prináša do modelového radu Epiq presvetlenú prednú masku Light Band. Spolu s prednými svetlometmi Matrix-LED v tvare písmena T vytvára svetelný podpis, ktorý Sportline odlišuje od ostatných variantov. Tieto svetelné prvky sú spolu so zadnými LED svetlami súčasťou štandardnej výbavy modelu Epiq Sportline.

Interiér ladený do čiernej farby pre dynamickejší zážitok z jazdy
Interiér je ladený do čiernej farby. Elektricky ovládané športové sedadlá čalúnené materiálom Suedia príjemným na dotyk poskytujú vodičovi aj spolujazdcovi lepšiu bočnú oporu. Materiál Suedia sa nachádza aj na lakťovej opierke, výplniach bočných dverí a čalúnení palubnej dosky. Epiq je ďalej vybavený vyhrievaným trojramenným športovým volantom s plaketou Sportline, pádlami pod volantom na nastavenie požadovanej intenzity rekuperácie a pedálmi s krytmi z ušľachtilej ocele. Súčasťou štandardnej výbavy je aj ambientné osvetlenie, bezdrôtové nabíjanie telefónu s maximálnym výkonom 15 W a dekoratívne prahy dverí.

Epiq s najbohatšou štandardnou výbavou
Sportline je najlepšie vybaveným variantom modelu Epiq. Popri balíkoch Convenience a Tech, ktoré sú aj súčasťou výbavového stupňa Selection, je Sportline štandardne vybavený aj balíkom Light&View.
Balík Convenience zahŕňa prvky ako vyhrievanie volantu a predných sedadiel, dvojzónovú automatickú klimatizáciu Climatronic, vnútorné spätné zrkadlo s automatickým stmievaním či zatmavené zadné sklá od B-stĺpika (Sunset).
Balík Tech rozširuje výbavu vozidla o prvky ako predné parkovacie senzory, pokročilé KESSY s funkciou automatického odomykania a zamykania, digitálny kľúč, parkovaciu kameru alebo bezdrôtové nabíjanie telefónu.
Balík Light&View zahŕňa predné svetlomety Matrix-LED, zadné svetlá Full LED a presvetlenú prednú masku (Light Band).
Na želanie sú k dispozícii ďalšie dva balíky. Balík Travel, ktorý zahŕňa Travel Assist 3.0, proaktívnu ochranu cestujúcich, navigáciu a trojročné predplatné služby Škoda Connect Premium.
Balík Premium pridáva vylepšený panoramatický kamerový systém, audiosystém Canton s 10 reproduktormi, frunk, parkovanie na diaľku, uložený parkovací manéver a asistenta cúvania.

Dve výkonové verzie, dve kapacity batérie
Epiq Sportline je dostupný vo výkonových verziách Epiq 40 a Epiq 55. Epiq 40 je spojený s trakčnou batériou s kapacitou 38,5 kWh brutto (37 kWh netto) a na jedno nabitie prejde viac ako 310 kilometrov[footnoteRef:1]. Disponuje maximálnym výkonom 99 kW[footnoteRef:2] a najvyšším krútiacim momentom 267 Nm. Dobitie batérie z 10 % na 80 % kapacity trvá iba 23 minút[footnoteRef:3]. [1:  Predbežné údaje. ]  [2:  Maximálny elektrický výkon bol zistený v súlade s globálnou technickou normou OSN (UN-GTR.21). Maximálny jazdný výkon je dostupný pri čo najvyššom stave nabitia a v optimálnom rozsahu prevádzkových teplôt vysokonapäťového akumulátora. Množstvo dostupného jazdného výkonu pre danú jazdnú situáciu závisí od premenných, ako sú najmä stav nabitia, teplota alebo vek vysokonapäťového akumulátora.
proměnných, jako jsou zejména stav nabití, teplota nebo stáří vysokonapěťového akumulátoru.]  [3:  Maximálny nabíjací výkon a čas nabíjania (z 10 % na 80 %). Skutočný nabíjací výkon sa môže medzi jednotlivými nabíjacími stanicami líšiť, aj keď majú rovnaký výkon v kW. Ovplyvňuje ho maximálny nabíjací prúd, teplota okolia a batérie, stav nabitia a vek batérie, ako aj stav a vyťaženie nabíjacej stanice a infraštruktúry. Uvedený maximálny výkon je meraný podľa štandardu WLTP pri teplote približne 23 °C a stave nabitia aspoň päť percent. Ak sa tieto podmienky zmenia, môže sa zmeniť aj nabíjací výkon.

] 

Epiq 55 je vybavený trakčnou batériou s kapacitou 55 kWh brutto (52 kWh netto), vďaka čomu sa môže pochváliť ešte lepšími jazdnými parametrami – maximálny výkon dosahuje 155 kW¹ a najvyšší krútiaci moment je 290 Nm, čo vozidlu umožňuje zrýchliť z 0 na 100 km/h za 7,1 sekundy. Na jedno nabitie prejde až 440 kilometrov¹ a batéria sa dokáže nabiť z 10 % na 80 % kapacity už za 24 minút³.
Oba varianty dokážu dosiahnuť rýchlosť až 160 km/h a popri rekuperácii ponúkajú aj režim plachtenia a ECO asistenta. Ten prostredníctvom pokynov na virtuálnom kokpite podporuje úsporný štýl jazdy a efektívne využívanie rekuperácie, čím prispieva k zníženiu spotreby energie a predĺženiu dojazdu vozidla.


Pre ďalšie informácie, prosím, kontaktujte:
Zuzana Kubíková, PR manager Škoda Auto Slovensko s.r.o.
M: +421 904 701 339
zuzana.kubikova2@skoda-auto.sk 

Škoda Auto
› sa v novom desaťročí úspešne riadi stratégiou „Next Level Škoda Strategy“;
› sa usiluje o to, aby sa do konca dekády zaradila medzi tri najpredávanejšie značky v Európe tým, že zákazníkom ponúka to najlepšie z oboch svetov prostredníctvom radu atraktívnych modelov s plne elektrickými, hybridnými a spaľovacími pohonnými jednotkami;
› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;
› v súčasnosti zákazníkom ponúka 14 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Epiq, Peaq, Slavia, Kylaq a Kushaq;
› v roku 2025 dodala zákazníkom po celom svete viac ako 1 040 000 vozidiel;
› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov; 
› je súčasťou Brand Group CORE, organizačnej fúzie objemových značiek koncernu Volkswagen, ktorej cieľom je dosiahnutie spoločného rastu a významné zvýšenie celkovej efektivity všetkých piatich objemových značiek;
› samostatne vyvíja a vyrába komponenty ako batériové systémy pre platformu MEB, motory a prevodovky pre ďalšie značky koncernu Volkswagen;
› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom;
› celosvetovo zamestnáva viac než 40 000 ľudí a je aktívna na viac ako 100 trhoch.

